Lav din egen fotobog – det er lettere end jeg troede | ThePhotographer's Blog
> Fotokurser - Workshops	> Lav din egen fotobog – det er lettere end jeg troede	Lav din egen fotobog – det er lettere end jeg troede
På det store Fotomessen i Forum i sidste uge, havde jeg et hyggeligt møde med folkene hos CeWe Fotobog, som har været en af vores gode sponsorer igennem årene.
Her blev jeg spurgt om jeg så selv havde lavet mig en fotobog. Det nyttede desværre ikke at forsøge at tale om alt muligt andet…jeg måtte indrømme at jeg ikke havde prøvet det endnu.
Men for pokker hvor har jeg taget tilløb flere gange.
De fleste af os har billederne liggende på computeren, og hvor tit får vi set dem ?
OG skal vi være ærlige, så er nærighed også en faktor blandet sammen med at det “nok er svært at lave”.
Begge opfattelser blev gjort til skamme, da den rare Arne Christensen gav mig en introduktion. Først viste han mig hvor let det er at hente ned og installere på min computer.
Derefter hvordan man let importerer sine billeder og hvordan programmets guide opretter en fotobog, som jeg derefter kan redigere rundt i.
Programmet er let at finde rundt i. Man trækker og slipper billederne rundt. Meget enkelt og intuitivt, og så gemmer der sig alligevel en masse spændende funktioner i menuerne.
Herunder vises en kort vejledning i hvordan du du opbygger en fotobog.
CeWe har lavet en hel del små Youtube klip, der viser de forskelige funktioner. Se dem ved at klikke på dette link.
Vi nærmer os julen og skal til at tænke i julegaver. Måske var en fotobog eller et krus med et billede på en gaveide ? Jeg er allerede i gang med min tredie fotobog.
Tags: Ferietips, Fotobøger